# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-24

Datum: 23. april 2015

## Z A P I S N I K

5. redne seje Občinskega sveta Občine Prevalje, ki je bila dne 23. aprila 2015, ob 17.00 uri v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 18/06, 19/06-popr., 34/07, 15/10, 12/13, 12/13) in 22. členom Poslovnika občinskega sveta Občine Prevalje (Uradno glasilo slovenskih občin, št. 18/06, 1/08, 5/11 in 12/13) sklical župan dr. Matija Tasič z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 5. redne seje.
3. Pregled in potrditev zapisnika 4. redne seje in 1. dopisne seje.
4. Predlog Odloka o podlagah za odmero komunalnega prispevka za območje zaselka »Pri postaji« – skrajšani postopek.
5. Predlog Odloka o ustanovitvi organa skupne občinske uprave »Medobčinska uprava občin Mežiške doline« - skrajšani postopek.
6. Predlog Odloka o prenehanju javnega zavoda JZ Koroško višje in visokošolsko središče – skrajšani postopek in Predlog Sklepa o začetku likvidacije javnega zavoda JZ Koroško višje in visokošolsko središče.
7. Predlog Pravilnika o spremembah in dopolnitvah Pravilnika o postopku za izbiro in merilih za sofinanciranje programov s področja socialnega varstva v Občini Prevalje.
8. Predlog Pravilnika o sredstvih za delo svetniških skupin in samostojnih svetnikov Občine Prevalje.
9. Predlogi Komisije za mandatna vprašanja, volitve in imenovanja:
   1. Imenovanje predstavnikov Občine Prevalje v Sosvet Policijske postaje Ravne na Koroškem in Občine Prevalje.
   2. Imenovanje predstavnika v svet javnega zavoda ZD Ravne na Koroškem.
10. Zaključni račun proračuna Občine Prevalje za leto 2014.
11. Razpis za dodelitev neprofitnih stanovanj v najem.
12. Elaborat o oblikovanju cene izvajanja storitev obveznih občinskih GJS varstva okolja za leto 2015.
13. Pobude in vprašanja.
14. Razno.

Seje sta se udeležila župan dr. Matija TASIČ in podžupan Andrej STERMEC.

Seje so se udeležili člani občinskega sveta:

1. Zdravko FAJMUT,
2. Matej PEČNIK,
3. Stašo LODRANT (prisoten od 17.40 dalje),
4. Ivan BACKOVIĆ,
5. dr. Karla ODER,
6. Aleksander RISTIČ,
7. Vladimir PORI,
8. Bernard PAČNIK,
9. Rafael ŠKUFCA,
10. Ana SIRK PRISLAN,
11. Marija ŠUŠEL,
12. Štefan PERŠAK,
13. Hedvika GORENŠEK,
14. Bogdan PUPAVAC,
15. Maks PUČELJ.

Seje so se udeležili še :

1. Danilo VUTE, tajnik občinske uprave,
2. Veronika ŠART, računovodja VII/2,
3. Mojca OREŠNIK, občinska uprava,
4. Bernarda GRADIŠNIK, občinska uprava,
5. Žiga BERLOŽNIK, medobčinska uprava,
6. Jana HORVAT, občinska uprava.

Novinarji :

1. TV Uršlja, snemalci.

## K tč. 1

**UGOTOVITEV SKLEPČNOSTI**

Na seji je bilo prisotnih 15 občinskih svetnikov.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 5. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 5. REDNE SEJE**

Župan predlaga umik 12. točke dnevnega reda z naslovom 12. Elaborat o oblikovanju cene izvajanja storitev obveznih občinskih GJS varstva okolja za leto 2015, saj je bilo na odborih ugotovljeno, da elaborat ni pripravljen dovolj dobro, da bi ga lahko obravnavali na seji občinskega sveta.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje je na svoji 5. redni seji, dne 23. aprila 2015, sprejel dnevni red 5. redne seje v naslednji obliki:**

1. **Ugotovitev sklepčnosti.**
2. **Potrditev dnevnega reda 5. redne seje.**
3. **Pregled in potrditev zapisnika 4. redne seje in 1. dopisne seje.**
4. **Predlog Odloka o podlagah za odmero komunalnega prispevka za območje zaselka »Pri postaji« – skrajšani postopek.**
5. **Predlog Odloka o ustanovitvi organa skupne občinske uprave »Medobčinska uprava občin Mežiške doline« - skrajšani postopek.**
6. **Predlog Odloka o prenehanju javnega zavoda JZ Koroško višje in visokošolsko središče – skrajšani postopek in Predlog Sklepa o začetku likvidacije javnega zavoda JZ Koroško višje in visokošolsko središče.**
7. **Predlog Pravilnika o spremembah in dopolnitvah Pravilnika o postopku za izbiro in merilih za sofinanciranje programov s področja socialnega varstva v Občini Prevalje.**
8. **Predlog Pravilnika o sredstvih za delo svetniških skupin in samostojnih svetnikov Občine Prevalje.**
9. **Predlogi Komisije za mandatna vprašanja, volitve in imenovanja:**
   1. **Imenovanje predstavnikov Občine Prevalje v Sosvet Policijske postaje Ravne na Koroškem in Občine Prevalje.**
   2. **Imenovanje predstavnika v svet javnega zavoda ZD Ravne na Koroškem.**
10. **Zaključni račun proračuna Občine Prevalje za leto 2014.**
11. **Razpis za dodelitev neprofitnih stanovanj v najem.**
12. **Pobude in vprašanja.**
13. **Razno.**

**K tč. 3**

**PREGLED IN POTRDITEV ZAPISNIKA 4. REDNE SEJE IN 1. DOPISNE SEJE**

Župan poda zapisnik 4. redne seje in 1. dopisne seje v razpravo in pove, da pisnih pripomb na zapisnika ni bilo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje potrdi zapisnik 4. redne seje in 1. dopisne seje Občinskega sveta Občine Prevalje.**

**K tč. 4**

**Predlog Odloka o podlagah za odmero komunalnega prispevka**

**za območje zaselka »Pri postaji« – skrajšani postopek.**

Žiga Berložnik poda kratko obrazložitev.

Predsednik Odbora za komunalne zadeve in varstvo okolja, Matej Pečnik, pove, da se je odbor s predlogom Odloka o podlagah za odmero komunalnega prispevka za območje zaselka »Pri postaji« - skrajšani postopek in programom opremljanja seznanil, ju potrdil in ju daje občinskemu svetu Občine Prevalje v obravnavo in sprejem po skrajšanem postopku.

Član Odbora za proračun in finance, Zdravko Fajmut, pove, da se je odbor s predlogom Odloka o podlagah za odmero komunalnega prispevka za območje zaselka »Pri postaji« - skrajšani postopek in programom opremljanja seznanil, ju potrdil in ju daje občinskemu svetu Občine Prevalje v obravnavo in sprejem po skrajšanem postopku.

Predsednik Komisije za statut in pravna vprašanja, Zdravko Fajmut, pove, da se je komisija s predlogom Odloka o podlagah za odmero komunalnega prispevka za območje zaselka »Pri postaji« - skrajšani postopek in programom opremljanja seznanila, ugotovila, da je odlok pripravljen v skladu z zakonodajo, ga potrdila in ga daje občinskemu svetu Občine Prevalje v obravnavo in sprejem po skrajšanem postopku. Predlaga tudi, da občinska uprava pripravi predlog sprememb splošnega odloka, ki bo upošteval olajšave, uporabljene v specialnih odlokih.

Matej Pečnik doda, da je tudi predlog Odbora za komunalne zadeve in varstvo okolja, da se pripravi sprememba splošnega odloka. Župan pove, da je ideja, da se na enostaven način zniža vrednost obračuna komunalnega prispevka po splošnem odloku.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Odlok o podlagah za odmero komunalnega prispevka za območje zaselka »Pri postaji« - I. obravnava in Program opremljanja stavbnih zemljišč za območje zaselka Pri postaji.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Občinski svet Občine Prevalje sprejme Odlok o podlagah za odmero komunalnega prispevka za območje zaselka »Pri postaji« - II. obravnava in Program opremljanja stavbnih zemljišč za območje zaselka Pri postaji.**

**Odlok se objavi v Uradnem glasilu slovenskih občin.**

**K tč. 5**

**Predlog Odloka o ustanovitvi organa skupne občinske uprave »Medobčinska uprava občin Mežiške doline« - skrajšani postopek.**

Jana Horvat poda kratko obrazložitev. Izpostavi, da k organu Medobčinske uprave, v katerega sta trenutno vključeni občini Prevalje in Ravne na Koroškem, želita pristopiti še občini Mežica in Črna na Koroškem.

Predsednik Komisije za statut in pravna vprašanja, Zdravko Fajmut, pove, da se je komisija s predlogom Odloka o ustanovitvi organa skupne občinske uprave »medobčinska uprava občin mežiške doline« - skrajšani postopek seznanila, ugotovila, da je odlok pripravljen v skladu z zakonodajo, ga potrdila in ga daje občinskemu svetu Občine Prevalje v obravnavo in sprejem po skrajšanem postopku.

Član Odbora za proračun in finance, Zdravko Fajmut, pove, da se je odbor s predlogom Odloka o ustanovitvi organa skupne občinske uprave »medobčinska uprava občin mežiške doline« - skrajšani postopek seznanil, ga potrdil in ga daje občinskemu svetu Občine Prevalje v obravnavo in sprejem po skrajšanem postopku.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Odlok o ustanovitvi organa skupne občinske uprave »Medobčinska uprava občin Mežiške doline« - I. obravnava.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Občinski svet Občine Prevalje sprejme Odlok o ustanovitvi organa skupne občinske uprave »Medobčinska uprava občin Mežiške doline« - II. obravnava.**

**Odlok se objavi v Uradnem glasilu slovenskih občin.**

**K tč. 6**

**Predlog Odloka o prenehanju javnega zavoda JZ Koroško višje in visokošolsko središče – skrajšani postopek in Predlog Sklepa o začetku likvidacije javnega zavoda JZ Koroško višje in visokošolsko središče.**

Dr. Silva Roncelli Vaupot, v.d. direktorice javnega zavoda Koroško višje in visokošolsko središče, poda kratko obrazložitev. Pove, da je bil zavod ustanovljen za določen namen, ki je bil izpolnjen.

Predsednik Komisije za statut in pravna vprašanja, Zdravko Fajmut, pove, da se je komisija s predlogom Odloka o prenehanju javnega zavoda JZ Koroško višje in visokošolsko središče – skrajšani postopek in predlog Sklepa o začetku likvidacije javnega zavoda JZ Koroško višje in visokošolsko središče seznanila, ugotovila, da sta odlok in sklep pripravljena v skladu z zakonodajo, ju potrdila in ju daje občinskemu svetu Občine Prevalje v obravnavo in sprejem po skrajšanem postopku.

Predsednica Odbora za družbene dejavnosti, Hedvika Gorenšek, pove, da se je obor s predlogom Odloka o prenehanju javnega zavoda JZ Koroško višje in visokošolsko središče – skrajšani postopek in predlog Sklepa o začetku likvidacije javnega zavoda JZ Koroško višje in visokošolsko središče seznanil, ju potrdila in ju daje občinskemu svetu Občine Prevalje v obravnavo in sprejem po skrajšanem postopku.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Odlok o prenehanju javnega zavoda Javni zavod Koroško višje in visokošolsko središče – I. obravnava.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Občinski svet Občine Prevalje sprejme Odlok o prenehanju javnega zavoda Javni zavod Koroško višje in visokošolsko središče – II. obravnava.**

**Odlok se objavi v Uradnem glasilu slovenskih občin.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 3:**

**Občinski svet Občine Prevalje sprejme Sklep o začetku likvidacije javnega zavoda Javni zavod Koroško višje in visokošolsko središče.**

**K tč. 7**

**Predlog Pravilnika o spremembah in dopolnitvah Pravilnika o postopku za izbiro in merilih za sofinanciranje programov s področja socialnega varstva v Občini Prevalje.**

Mag. Marija Orešnik poda kratko obrazložitev.

Predsednik komisije za statut in pravna vprašanja, Zdravko Fajmut, pove, da ga veseli, da se je našla ustrezna rešitev za sofinanciranje program Altre ter doda, da se je komisija s predlogom Pravilnika o spremembah in dopolnitvah pravilnika o postopku za izbiro in merilih za sofinanciranje programov s področja socialnega varstva v Občini Prevalje seznanila, ugotovila, da je pravilnik pripravljen v skladu z zakonodajo, ga potrdila in ga daje občinskemu svetu Občine Prevalje v obravnavo in sprejem.

Predsednica Odbora za družbene dejavnosti, Hedvika Gorenšek, pohvali to dejavnost in pove, da se je odbor s predlogom Pravilnika o spremembah in dopolnitvah pravilnika o postopku za izbiro in merilih za sofinanciranje programov s področja socialnega varstva v Občini Prevalje seznanil, ga potrdil in ga daje občinskemu svetu Občine Prevalje v obravnavo in sprejem.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Pravilnik o spremembah in dopolnitvah Pravilnika o postopku za izbiro in merilih za sofinanciranje programov s področja socialnega varstva v Občini Prevalje.**

**Pravilnik se objavi v Uradnem glasilu Slovenskih občin.**

**K tč. 8**

**Predlog Pravilnika o sredstvih za delo svetniških skupin in**

**samostojnih svetnikov Občine Prevalje.**

Predsednik komisije za statut in pravna vprašanja, Zdravko Fajmut, poda kratko obrazložitev. Izpostavi, da so bile pri pravilniku upoštevane podane pripombe. Doda, da se predlaga tudi sklep o višini sredstev, predvidenih za ta namen. Nadaljuje, da je da se je komisija s predlogom Pravilnika o sredstvih za delo svetniških skupin in samostojnih svetnikov Občine Prevalje ugotovila, da sta pravilnik pripravljen v skladu z zakonodajo, ga potrdila in ga daje občinskemu svetu Občine Prevalje v obravnavo in sprejem.

Zdravko Fajmut obrazloži, da je na seji, ko se je sprejemal proračun, s katerim so se ta sredstva zagotavljala, glasoval proti. Ker je pravilnik usklajen, bo glasoval za.

Alojz Pori pove, da se mu dikcija 8. člena zdi nejasna.

Bernard Pačnik se zahvali Zdravku Fajmutu za pomoč pri pripravi pravilnika.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Pravilnik o sredstvih za delo svetniških skupin in samostojnih svetnikov Občine Prevalje.**

**Pravilnik se objavi v Uradnem glasilu Slovenskih občin.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Občinski svet Občine Prevalje določi, da se za delo svetniških skupin in samostojnih svetnikov v letu 2015 nameni 10.559,00 EUR.**

**K tč 9**

**Predlogi Komisije za mandatna vprašanja, volitve in imenovanja:**

**a. Imenovanje predstavnikov Občine Prevalje v Sosvet Policijske postaje Ravne na Koroškem in Občine Prevalje.**

Predsednik Komisije za mandatna vprašanja, volitve in imenovanja, Rafael Škufca, poda kratko obrazložitev.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje v Sosvet Policijske postaje Ravne na Koroškem in Občine Prevalje imenuje naslednje člane:**

**- Bernard PAČNIK;**

**- Stašo LODRANT;**

**- Branko HANCMAN;**

**- Robert KOVAČIČ.**

**Imenovanje velja od dne 23.4.2015, za mandatno dobo štirih let.**

**b. Imenovanje predstavnika v svet javnega zavoda ZD Ravne na Koroškem.**

Predsednik Komisije za mandatna vprašanja, volitve in imenovanja, Rafael Škufca poda kratko obrazložitev.

Zdravko Fajmut opozori na morebitni konflikt interesov, saj je predlagani dr. med. in posredno sodeluje z zdravstvenim domom. Župan opozri, da je predlagani zaposlen v Splošni bolnišnici v Slovenj Gradcu. Rafael Škufca oporeka opazki Zdravka Fajmuta ter poda svojo obrazložitev.

Matej Pečnik pove, da zagovarja, da bi bili v skupščinskih in nadzornih organih javnih zavodov svetniki ter opomni, da je bil nedavno z mesta predstavnika ustanoviteljice v skupščini družbe KOCEROD d.o.o. odpoklican nekdanji svetnik, ravno iz razloga, ker ni več svetnik. Župan se strinja in pove, da je v primeru, ko je svetnik v organu zavoda, pretok informacij o dogajanju v zavodu lažji in hitrejši.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje za predstavnika ustanoviteljice v svetu javnega zavoda zdravstveni dom ravne na koroškem imenuje:**

**- Nace Robač, dr. med.**

**K tč. 10**

**Zaključni račun proračuna Občine Prevalje za leto 2014.**

Veronika Šart poda kratko obrazložitev. Pojasni tudi sestavo zaključnega računa. Nadalje prebere sklep Nadzornega odbora Občine Prevalje, ki se je z Zaključnim računom proračuna Občine Prevalje za leto 2014 in ugotovil, da je pripravljen skladno z zakonodajo. Opraviči predsednika nadzornega odbora, ki se seje zaradi službenih obveznosti ni mogel udeležiti.

Predsednik Odbora za proračun in finance, Stašo Lodrant, pove, da se je odbor z Zaključnim računom proračuna Občine Prevalje za leto 2014 seznanil, ga potrdil in ga daje občinskemu svetu v obravnavo in sprejem.

Razprave ni bilo. Župan še napove rebalans proračuna v mesecu juniju.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Zaključni račun Občine Prevalje za leto 2014.**

**K tč. 11**

**Razpis za dodelitev neprofitnih stanovanj v najem.**

Bernarda Gradišnik poda kratko obrazložitev ter opiše postopek izvedbe razpisa.

Predsednik Odbora za komunalne zadeve in varstvo okolja, Matej Pečnik, pove, da se je odbor s predlogom Razpisa za dodelitev neprofitnih stanovanj v najem seznanil, ga potrdil in ga daje občinskemu svetu Občine Prevalje v obravnavo in sprejem

Zdravko Fajmut na podlagi izkušenj iz preteklih let opozori, da je pri razpisu uporabljen upravni postopek in pozove k pregledu pravilnika, saj bo po končanem razpisu za to prepozno.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**Občinski svet Občine Prevalje sprejme sklep, da se objavi javni razpis za dodelitev neprofitnih stanovanj v najem.**

**K tč. 12**

Občinski svetnik Bernard Pačnik je podal naslednje vprašanje oziroma pobudo:

Predlaga, da se najde ustrezen prostor za glasbene skupine ter določijo pogoji za uporabo prostora. Predlaga tudi pomoč v obliki financiranja takšnih prostorov, v kolikor bi bili v zasebni lasti.

Pri oblikovanju cene za pomoč na domu je bilo rečeno, da bo pravilnik kasneje spremenjen. Zanima ga, ali je sprejeta odločitev končna, ali bo uvedena sprememba. Župan odgovori, da za enkrat ni potrebe po spremembi; vsak koristnik te storitve pa je prejel posebna navodila, kako ravnati v primeru, da mu socialni status ne omogoča plačila, takrat so plačila popolnoma oproščeni. Doslej se je javil le eden. Doda še, da se področje sproti spremlja in da bi bile predlagane spremembe, v kolikor bi se pokazala potreba po njih.

Opomni na zadevo »cesta Nicina«. V letošnjem letu je bil predviden začetek del za čistilno napravo v sklopu katerega je bilo predvideno tudi urejanje te ceste. Opozori še na sklep odbora za KCG, da se bodo dela na izboljšanju ceste pričela čim bo vreme to dopuščalo.

Prosi za pojasnilo v zvezi z oddajo objekta v sklopu športnega parka v Ugaslih pečeh. Opozori, da končna izvedba odstopa od predvidene ideje. Zanima ga, kakšen bo odnos z novim najemnikom, kakšna je bila vrednost investicije, kako to vpliva na plačilo najemnine. Župan odgovori, da je bil izveden razpis, prejeti sta bili dve ponudbi. V razpisu so bili dani so bili jasni pogoji. Ocenjevana je bila vsebina prijav, ki jo je presojala komisija za šport. Pogoji so bili, da novi najemnik izvede investicijo v izgradnjo nadstreška. Pogodba z najemnikom še ni sklenjena, bo pa podpisana, ko bo izvedena sodna cenitev izvedene investicije, ki se bo opravila ravno zaradi odstopanj od idejnega načrta. Doda še, da se bo vložek investicije poračunal z najemnino, saj vlaga v nepremičnino v lasti občine.

Občinska svetnica Marija ŠUŠEL je podala naslednje vprašanje oziroma pobudo:

Vpraša glede ceste Prevalje Leše na mestu, kjer se je januarja zgodila prometna nesreča, ker cesta ni bila dobro splužena. Doda še, da na tem mestu cesta ni kategorizirana ter da je bil na tej cesti plaz. Župan odgovori, da gre za zasebno zemljišče. Zdravko Fajmut predlaga, da odbor za KCG zadevo vseeno obravnava.

Podžupan Andrej STERMEC je podal naslednje vprašanje oziroma pobudo:

Pove, da je razočaran nad zapisnikom seje krajevne skupnosti Holmec, iz katerega je razvidno, kot da občina za omenjeno skupnost ničesar ne stori in izrazi pomislek, da občinski svetniki krajevnim skupnostim ne prenesejo vseh informacij. Strinja se z izpostavljeno prostorsko stisko v osnovni šoli, saj je organizacija pouka včasih tudi v prostorih, ki so namenjeni športni vzgoji. Predlaga, da bi stranki, ki stanuje v stavbi kjer je podružnična šola, našli nadomestno stanovanje ter šolske prostore tako razširili.

Občinski svetnik Štefan PERŠAK je podal naslednje vprašanje oziroma pobudo:

Prosi župana za odgovor, kako se bo občina lotila sanacije plazov na cesti Prevalje – Strojna na območju Suhega vrha.

Meni, da se za vzdrževanje cest premalo naredi in predolgo čaka s sanacijskimi postopki, v vmesnem času pa se škoda na cestišču močno poveča. Župan odgovori, da je vse evidentirano, začasna ureditev je opravljena tudi s prometno signalizacijo. Pove, da so na nekaterih mestih zahtevani posegi zelo veliki. Prijava sanacij za plazove je bila opravljena, vendar sklep o sofinanciranju še ni prišel. Po prejemu sklepa se bodo pričela sanacijska dela plazov.

Opozori glede prašenja pri stanovanjskih objektih, ki so postavljeni ob makadamskih cestah. Zahteva, da se ti odseki ob vzdrževanju cest posujejo z mletim asfaltom.

Občinska svetnica Hedvika GORENŠEK je podala naslednje vprašanje oziroma pobudo:

Izpostavi sklep komisije za socialo in zdravstvene zadeve, kjer so člani komisije na župana, občinski svet in svet javnega zavoda naslovili, da se zavzemajo za obstoj urgentne službe na Ravnah na Koroškem, kakršna je sedaj. Pove, da je po informacijah dr. Koželj Rekanović obveščena, da je nova mreža že objavljena in da postaje na Ravnah na Koroškem ni v njej. Predlaga čim prejšnjo reakcijo na to objavo in pozove k aktivnemu reševanju nastale situacije. Podžupan pove, da so nekateri župani podprli prenos nekaterih pristojnosti (postavitev defibrilatorjev) na sile za zaščito in reševanje, kar je pomenilo začetek nastale situacije.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet:

**SKLEP:**

**Občinski svet Občine Prevalje nasprotuje predlogu Republike Slovenije, Ministrstva za zdravje, da se ukine prehospitalna enota na Ravnah na Koroškem in zahteva njen obstoj in ohranitev, skladno s predlogi Komisije za socialne in zdravstvene zadeve Občine Prevalje in skladno s predlogi Zdravstvenega doma Ravne na Koroškem.**

Občinski svetnik Bogdan PUPAVAC je podal naslednje vprašanje oziroma pobudo:

Predlaga, da bi se posnetki sej občinskega sveta objavili na spletni strani občine, saj nimajo vsi občani možnosti do uporabe programa TV Uršlja.

Občinska svetnik Alojz PORI je podal naslednje vprašanje oziroma pobudo:

Vpraša, kaj je z dopisom, ki ga je poslala nekdanja svetnica Metka Naveršnik v zvezi s 64 EUR za socialno skrbstvo. Župan odgovori, da Občina Prevalje financira javna dela od Črne na Koroškem do Raven na Koroškem (dom starostnikov, gimnazija, zavod v Črni, šolski center…). Omenjeni predlog je podala Občina Ribnica za sofinanciranje javnih del. Občina Prevalje ni šla v financiranje, ker bo sama financirala in se prijavila na javni razpis. Doda, da gre za načelno ravnanje. Zdravko Fajmut pove, da je bil pred leti na podobnem sestanku, kjer je dobil s strani župana navodilo, da naj glasuje za. Navede, da gre za pisarno za slepe in slabovidne. Da bi lahko to opredelili kot regijski projekt, bi morale pri projektu sodelovati vse občine. Izpostavi še, da je občina prejela donacijo v tej višini, da bi jo namensko porabila, ki pa jo je občina zavrnila. Poudari še, da tudi druge občine ne sodelujejo na vseh projektih. Bernard Pačnik predlaga, da na Prevaljah ustanovimo pisarno za gluhe, ki bi se financirala po istem vzorcu.

Občinski svetnik Aleksander RISTIČ je podal naslednje vprašanje oziroma pobudo:

Opozori na nezadovoljstvo občanov glede opravljanja poštnih storitev na enoti na Prevaljah. Ponovno opomni na skrajšani delovni čas. Opozori, da v primeru posebnih vročanj isti dan ne morejo prevzeti pošte na Prevaljah, ampak jo morajo prevzeti na Ravnah na Koroškem. Poudari, da takšno poslovanje ne zagotavlja vsem uporabnikom enake dostopnosti poštnih storitev. Župan odgovori, da je občinska uprava že pošiljala dopise na sedež Pošte Slovenije, vendar da se doslej še niso odzvali.

Občinska svetnica dr. Karla ODER je podala naslednje vprašanje oziroma pobudo:

Opozori na razliko v kvaliteti zraka na območju občine Prevalje, saj je pozimi stanje močno poslabšano in vpraša, kaj bi se dalo storiti, da bi bil zrak pozimi enako dober kot poleti. Župan odgovori, da je so za to pristojne inšpekcijske službe, ki izvajajo nadzor nad tem, kaj občani uporabljajo kot gorivo za kurjenje.

Občinski svetnik Ivan BACKOVIĆ je podal naslednje vprašanje oziroma pobudo:

Na produ in v Spodnjem kraju, kjer se ljudje rekreirajo, je v zimskem času nastalo precej lukenj v cestišču in poziva k sanaciji, da ne bi prišlo do poškodb. Nadalje pozove še k ponovni uvedbi dvosmernega prometa Na produ v dolžini 50m, saj je pogosta praksa, da občani delajo prekrške in vozijo v enosmerni ulici v nasprotno smer.

Občinski svetnik Maks PUČELJ je podal naslednje vprašanje oziroma pobudo:

Pove, da je na zadnji seji krajevna skupnost Holmec zavzela sklep, da sklicujejo zbor krajanov, z vednostjo župana in pristojnih služb.

Občinski svetnik Zdravko FAJMUT je podal naslednje vprašanje oziroma pobudo:

Opomni na svetovni dan zemlje ter pozove k odgovornemu ravnanju do okolja. Hedvika Gorenšek še doda, da je danes svetovni dan knjige in avtorskih pravic. Pove, da so bili z učenci na Vandrovskem trgu in mimoidočim podarjali knjige.

**K tč. 13**

**RAZNO**

Razprave ni bilo.

**Seja je bila zaključena ob 18.20 uri.**

Zapisal:

Žiga BERLOŽNIK Župan

dr. Matija TASIČ

POROČILO O IZVRŠITVI SKLEPOV

Sklep k tč. 1 – Izvršen na seji.

Sklep k tč. 2 - Izvršen na seji.

Sklep k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep k tč. 4 – Izvršen na seji. Predpis je bil objavljen v Uradnem glasilu slovenskih občin.

Sklep k tč. 5 - Izvršen na seji. Predpis je bil objavljen v Uradnem glasilu slovenskih občin.

Sklep k tč. 6 - Izvršen na seji. Predpis je bil objavljen v Uradnem glasilu slovenskih občin.

Sklep k tč. 7 - Izvršen na seji. Predpis je bil objavljen v Uradnem glasilu slovenskih občin.

Sklep k tč. 8 - Izvršen na seji. Predpis je bil objavljen v Uradnem glasilu slovenskih občin.

Sklep k tč. 9 - Izvršen na seji.

Sklep k tč. 9 - Izvršen na seji.

Sklep k tč. 10 - Izvršen na seji.

Sklep k tč. 11 - Izvršen na seji. Razpis je bil objavljen na spletni strani občine.

Sklep k tč. 12 - Izvršen na seji.